8.2 Dat die saamstel van ’n begroting vir die oorblywende weke van 2012 asook die begroting vir 2013 aan die nuwe bestuur opgedra word
8.5 Dat die Heunis Regsgroep bedank word vir hulle goedgunstige hulp in die aanvangsfase deur ’n beleggingsrekening in die naam van PEN Afrikaans te bedryf
Tien nominasies vir verkiesing as gewone bestuurslede is vooraf deur die bestuur ontvang, en ’n verdere twee nominasies word uit die vergadering gemaak. In ’n geheime stemming met gebruik van stembriefies word die volgende persone Verkies:
Die Missie- en Visiestelling soos vooraf versprei, word bespreek. Met enkele wysigings en toevoegings word Besluit: Dat die Missie- en Visiestellingsoos gewysig (BYLAE 5) goedgekeur word as ’n voorlopige siening en aan die bestuur opgedra word as ’n eerste prioriteit wat saam met die opstel van ’n begroting afgehandel moet word.
Daar word met goedkeuring kennis geneem van LitNet se aanbod om ’n PEN Afrikaans-portaal in sy webwerf te open wat namens ons deur Naomi Bruwer bedryf sal word.
Daar is reeds met die organiseerders van die Woordfees op Stellenbosch ooreengekom dat ruimte in die 2013-program gemaak sal word vir ’n bekendstelling van PEN Afrikaans. Met goedkeuring kennis geneem.
Besluit: Dat die tussenkoms van ’n arbiter om verskille oor kwalifisering vir lidmaatskap te besleg, nie as nodig of selfs wenslik geag word nie.
Dank word uitgespreek teenoor Melt Myburgh vir sy hulp met die reël van die eerste algemene ledevergadering. Aan Annari van der Merwe vir haar reuse werk met die versorging van die lederegister. Aan Delheim vir wyn wat hulle vir verversingstyd verskaf het. Aan Naas Steenkamp vir voorbereidende werk sedert Maart. Aan die lede wat ’n Saterdagoggend vir die vergadering afgestaan het.